У  Ч  Р  Е  Д  И  Т  Е  Л  Е  Н    А  К  Т
на 
еднолично дружество с ограничена отговорност
„Златоград - Строй“ ЕООД 
(с латинска транскрипция „Zlatograd-Stroy“ LTD)-
гр.Златоград

Днес, ......... 2024 (.................................... две хиляди двадесет и четвърта) година, Общински съвет-Златоград, на основание чл.21, ал.1, т.9 от Закона за местното самоуправление и местната администрация, чл.62, ал.2 и чл.147, ал.2 от Търговския закон и чл.4 и 5 от Наредба № 17 за условията и реда за упражняване правата на Община Златоград в търговските дружества с общинско участие в капитала, за участие на общината в граждански дружества и сдружения с нестопанска цел, учредява ЕДНОЛИЧНО ДРУЖЕСТВО С ОГРАНИЧЕНА ОТГОВОРНОСТ.


І. ФИРМА, СЕДАЛИЩЕ И АДРЕС НА УПРАВЛЕНИЕ

Чл.1. С настоящият Учредителен акт се образува Еднолично дружество с ограничена отговорност (Еднолично ООД) по смисъла на чл.113 във връзка с чл.116, чл.147 и чл.157 от Търговския закон, което ще извършва дейността си под търговска фирма „Златоград-Строй“ ЕООД (с латинска транскрипция „Zlatograd-Stroy“ LTD).

Чл.2. СЕДАЛИЩЕТО на Дружеството е в гр.Златоград.

Чл.3. АДРЕСЪТ НА УПРАВЛЕНИЕ на Дружеството е: гр.Златоград, ул. „Стефан Стамболов“ №1


ІІ. ПРЕДМЕТ НА ДЕЙНОСТ И СРОК НА ДРУЖЕСТВОТО
Чл.4. ПРЕДМЕТЪТ НА ДЕЙНОСТ на Дружеството е: изграждане, поддържане, ремонт, модернизация и реконструкция на общински сграден фонд, улици, площади, тротоари, зони за паркиране, електрозарядни станции, общински търговски, културни и образователни сгради и съоръжения; изграждане, поддържане, ремонт, модернизация и реконструкция на общински жилищен фонд; изграждане, поддръжка, косене, оформяне, ремонт, модернизация и реконструкция на зелените площи, затревяване, засаждане на цветни лехи в паркове, градинки, зони за рекреация и отдих, поддържане на детски и спортни площадки, поддръжка, ремонт, реконструкция и модернизация на гробищни паркове, чистене на сняг и опесъчаване на тротоари и алеи, пролетно почистване, резитба на клони и почистване на есенни листа, метене и почистване на улици и тротоари, ремонт и поддръжка на общински пътища, улични настилки, алеи и тротоари; изграждане, поддръжка и ремонт на осветление на улици, паркове, алеи и площади, стопанско и битово строителство, благоустройство и регионално развитие, изграждане, поддръжка, ремонт, модернизация и реконструкция на общински спортни обекти и съоръжения, общински пазари и тържища; производство, вътрешна и външна търговия; както и всяка друга дейност, незабранени от закона. При осъществяването на своята стопанска и търговска дейност Дружеството действа в нормални пазарни условия, стреми се да реализира печалба и самостоятелно понася загубите от извършване на дейността си. За дейностите, за които се изисква лиценз и/или е налице разрешителен режим, ще бъдат осъществявани след издаването на лиценз, съответно получаването на разрешително.

Чл.5. Дружеството се образува за неограничен срок.


ІІІ. ИМЕ (ФИРМА) НА ЕДНОЛИЧНИЯ СОБСТВЕНИК
Чл.6. ЕДНОЛИЧЕН СОБСТВЕНИК НА КАПИТАЛА на Дружеството е Община Златоград, с ЕИК 000614938, със адрес: гр. Златоград, ул. “Стефан Стамболов“ № 1, упражняваща правата си чрез Общински съвет-Златоград.


ІV. КАПИТАЛ НА ДРУЖЕСТВОТО

Чл.7. КАПИТАЛЪТ на Дружеството е в размер на първоначален капитал от 30 000 лева  (тридесет хиляди лева), разпределен на 300 (триста) дяла с номинална стойност на всеки дял от 100 лева (сто лева) лева, който капитал е внесен изцяло към момента на регистрацията на Дружеството в Търговския регистър.

Чл.8. Капиталът на Дружеството може да бъде увеличен с решение на едноличния собственик.

Чл.9. Капиталът на Дружеството може да бъде намален с решение на едноличния собственик, но не може да бъде намаляван под 2 (два) лева.
 


  V. УПРАВЛЕНИЕ И НАЧИН НА ПРЕДСТАВИТЕЛСТВО

Чл.10. (1) Едноличният собственик чрез Общински съвет-Златоград управлява  и представлява Дружеството и може да взема решения по всички въпроси във връзка с неговата дейност.


(2) Едноличният собственик на капитала чрез Общински съвет-Златоград назначава УПРАВИТЕЛ на дружеството по реда, предвиден в Търговския закон, като го упълномощава с правомощия по управлението и представляването, стига те да не са определени в закона като изключителна компетентност на собственика.

Чл.11. (1) Едноличният собственик на капитала чрез Общински съвет-Златоград:


1. Изменя и допълва учредителния акт;


2. Приема годишния отчет и баланса, разпределя печалбата и взема решение за нейното изплащане;


3. Взема решения за намаляване или увеличаване на капитала на Дружеството, приемане на нови съдружници и за преобразуване на Дружеството в друг вид търговско дружество;


4. Избира управителя, определя възнаграждението му и го освобождава от отговорност;


5. Взема решения за откриване и закриване на клонове и участие в други дружества;


6. Взема решения за придобиване и отчуждаване на недвижими имоти и вещни права върху тях;


7. Взема решения за предявяване искове на дружеството срещу управителя или контрольора и назначава представител за водене на процеси срещу тях;


8. Взема решение за допълнителни парични вноски.
(2) Решенията по ал.1, включително и за решенията по чл.137, ал.1, т.2, 4, 5, предл. първо и т.7 от Търговския закон, се вземат под формата на решение на Общински съвет-Златоград по чл.21, ал.1, т.9 от ЗМСМА, изготвени в писмена форма, като не е необходимо нотариално удостоверяване на подписите и съдържанието, извършени едновременно. 
VІ. ФИНАНСИ И СТОПАНСКА ДЕЙНОСТ

Чл.12. Финансовата година на Дружеството съвпада с календарната. В годината на регистрацията на Дружеството финансовата година започва да тече от датата на регистрацията и завършва на 31 декември.

Чл.13. Чистата печалба на Дружеството се образува като от реализираната брутна печалба се приспадат всички разходи, всички загуби, законните плащания и плащанията на всички задължения на Дружеството.


VІІ. ФОНДОВЕ


Чл.14. Едноличният собственик на Дружеството може да образува парични фондове на Дружеството.

Чл.15. Размерът на отчисленията за съответните фондове на Дружеството се определя периодично от едноличния собственик.


VІІІ. ПРЕКРАТЯВАНЕ И ЛИКВИДАЦИЯ

Чл.16. Дейността на Дружеството се прекратява:


1. По решение на едноличния собственик.


2. Чрез сливане или вливане в акционерно или друго дружество с ограничена отговорност.


3. Поради несъстоятелност, обявена от съда.


4. По решение на съда в предвидените от Търговския закон случаи.


ІХ. ОБЩА РАЗПОРЕДБА 

Чл.17. Относно неуредените в този Учредителен акт въпроси се прилагат разпоредбите на Търговския закон и другите нормативни актове на законодателството на Република България.

............2024г.



ЕДНОЛИЧЕН СОБСТВЕНИК: 

гр.Златоград



Общински съвет-Златоград 

      
     





.....................................................................






Емилия Кръстева – Председател на ОбС
